b"\n_START_ARTICLE_\nIsabel ng Ungria\n_START_PARAGRAPH_\nSi Santa Isabel ng Ungria (Kastila: Isabel de Hungr\xc3\xada, Ingles: Saint Elisabeth of Hungary, Aleman: Heilige Elisabeth von Th\xc3\xbcringen o Heilige Elisabeth von Ungarn, Unggaryo: \xc3\x81rp\xc3\xa1d-h\xc3\xa1zi Szent Erzs\xc3\xa9bet, 7 Hulyo 1207\xc2\xa0\xe2\x80\x93 17 Nobyembre 1231) ay isang Katoliko at Alemanang santa. Ayon sa nakaugalian, isinilang siya sa isang kastilyo ng S\xc3\xa1rospatak, Hungary, noong 7 Hulyo 1207. Siya ang anak na babae ni Haring Andres II ng Hungary at Gertrudes ng Andechs-Merania (o Gertrudis ng Merania), at sa gulang na apat ay nadala sa korte ng mga naghahari sa Thuringia ng Gitnang Alemanya, upang maging panghinaharap na makakaisang-dibdib na magpapatibay sa mga alyansang pampolitika sa pagitan ng mga pamilya. Ikinasal siya sa gulang na labing-apat, nabalo sa edad na dalawampu, ipinamigay ang kanyang mga kayamanan sa mga mahihirap, nagtayo ng mga ospital, naging sagisag ng Kristiyanong pakikipag-kapwa tao sa Alemanya at iba pang mga pook makalipas ang kanyang kamatayan sa edad na dalawampu't apat. Siya ang pinatakasing santo ng mga nars. Ipinagdiriwang ang kanyang kapistahan tuwing ika-17\xc2\xa0ng Nobyembre."